pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ย้ำ ขอประชาชนฉลอง “วันส่งท้ายปีเก่า” ภายใต้มาตรการป้องกันตนเองขั้นสูงสุดแบบครอบจักรวาล ให้ปลอดภัยจากโควิด-19
วันศุกร์ที่ 31 ธันวาคม 2564
โฆษกรัฐบาลเผย “นายกฯ” ย้ํา ขอประชาชนฉลอง “วันส่งท้ายปีเก่า” ภายใต้มาตรการป้องกันตนเองขั้นสูงสุดแบบครอบจักรวาล ให้ปลอดภัยจากโควิด-19
โฆษกรัฐบาลเผย “นายกฯ” ย้ํา ขอประชาชนฉลอง “วันส่งท้ายปีเก่า” ภายใต้มาตรการป้องกันตนเองขั้นสูงสุดแบบครอบจักรวาล ให้ปลอดภัยจากโควิด-19 ภายหลังการติดเชื้อไวรัสโควิด-19 โอมิครอน ภายในประเทศมีแนวโน้มเพิ่มมากขึ้น
วันนี้(31ธันวาคม2564 )นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมขอให้ประชาชนเฉลิมฉลองส่งท้ายปีเก่าต้อนรับปีใหม่2565อย่างมีความสุขโดยเน้นย้ําให้ประชาชนทุกคนต้องดูแลระมัดระวังป้องกันตนเองด้วยการปฏิบัติตามมาตรการด้านสาธารณสุขแบบครอบจักรวาลUniversal Preventionขั้นสูงสุดอย่างเคร่งครัดเพื่อให้ปลอดภัยจากการแพร่ระบาดของโควิด-19และสายพันธุ์โอมิครอนโดยเฉพาะการใส่หน้ากากผ้าและหน้ากากอนามัยอยู่เสมอเนื่องจากขณะนี้พบคลัสเตอร์ที่มีการติดเชื้อโควิด-19มาจากปัจจัยเสี่ยงในร้านที่เป็นห้องปรับอากาศที่อากาศถ่ายเทไม่ดีและมีการตรวจพบเชื้อโควิดอยู่ในเครื่องปรับอากาศด้วยขณะที่ช่วงเวลาการรับประทานอาหารหรือดื่มเครื่องดื่มที่ใช้เวลาค่อนข้างนานทําให้ไม่ได้สวมหน้ากากอนามัยหรือหน้ากากผ้าเป็นเวลานานดังนั้นจึงควรใช้เวลาในการรับประทานอาหารให้น้อยที่สุดและระหว่างที่ไม่รับประทานอาหารหรือเครื่องดื่มก็ให้สวมใส่หน้ากากตลอดเวลาซึ่งจะช่วยลดความเสี่ยงจากการติดเชื้อได้อย่างมาก
นายธนกรกล่าวว่านายกรัฐมนตรีเชิญชวนให้ประชาชนเข้ารับการฉีดวัคซีนให้ครบตามเกณฑ์ที่กําหนดให้มากขึ้นเพื่อสร้างภูมิคุ้มกันซึ่งขณะนี้สามารถที่จะwalk inไปรับการฉีดวัคซีนกระตุ้นเข็มที่3ที่โรงพยาบาลหรือสถานพยาบาลต่างๆที่ได้มีการประกาศให้ลงทะเบียนจองคิวฉีดวัคซีนได้แล้วซึ่งจะช่วยลดอาการรุนแรงของโรคได้หากติดเชื้อและหลีกเลี่ยงความเสี่ยงในการที่จะต้องเข้ารับการรักษาในโรงพยาบาลและการเสียชีวิตได้อีกด้วยทั้งนี้WHOได้คาดการณ์ว่าหากสามารถฉีดวัคซีนให้แก่ประชากรทั่วโลกได้ร้อยละ70จะสามารถช่วยให้การหยุดยั้งการแพร่ระบาดเร็วขึ้น
สําหรับสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ในประเทศไทยวันนี้(31ธันวาคม2564)พบผู้ติดเชื้อเพิ่มรวม3,111ราย รวมยอดผู้ป่วยสะสม2,194,572ราย(ตั้งแต่1เมษายน)ขณะที่หายป่วยกลับบ้านแล้ว3,241รายทําให้ตัวเลขรวมหายป่วยสะสม2,141,068ราย(ตั้งแต่1เมษายน)โดยมีผู้ป่วยกําลังรักษา33,243รายและเสียชีวิต26ราย
-------------
รัฐบาลไทย-ข่าวทำเนียบรัฐบาล-รัฐมนตรีฯ สุริยะ เข้าร่วมประชุมหารือกับหน่วยงานภาครัฐและภาคเอกชนของจังหวัดอุดรธานี
วันพฤหัสบดีที่ 2 ธันวาคม 2564
รัฐมนตรีฯ สุริยะ เข้าร่วมประชุมหารือกับหน่วยงานภาครัฐและภาคเอกชนของจังหวัดอุดรธานี
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เข้าร่วมประชุมหารือกับหน่วยงานภาครัฐและภาคเอกชนของจังหวัดอุดรธานี
รัฐมนตรีฯ สุริยะ เข้าร่วมประชุมหารือกับหน่วยงานภาครัฐและภาคเอกชนของจังหวัดอุดรธานี
จ.อุดรธานี : วันนี้ (1 ธันวาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เข้าร่วมประชุมหารือกับหน่วยงานภาครัฐและภาคเอกชนของจังหวัดอุดรธานี เพื่อกําหนดทิศทางการพัฒนาจังหวัดอุดรธานี การเชื่อมโยงระบบการขนส่งและโลจิสติกส์ระหว่างจังหวัดอุดรธานีกับจังหวัดในอนุภูมิภาคลุ่มน้ําโขง (GMS) พร้อมทั้งรับฟังข้อเสนอของภาคเอกชน โดยมี พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน ณ ศูนย์ประชุมมลฑาทิพย์ ฮอลล์ อําเภอเมือง จังหวัดอุดรธานี
สําหรับการประชุมดังกล่าว ได้หารือถึงการเตรียมความพร้อมของจังหวัดอุดรธานีในการเป็นเจ้าภาพการจัดมหกรรมพืชสวนโลก 2026 ภายใต้แนวคิด Harmony of Life : วิถีชีวิต สายนํ้า และพืชพรรณ โดยจังหวัดอุดรธานีเป็นอีกหนึ่งจังหวัด ที่ต้องการเร่งเปิดรับนักท่องเที่ยวต่างชาติเข้าพื้นที่ เพื่อฟื้นฟูเศรษฐกิจ ภาคการท่องเที่ยว พร้อมสร้างความเชื่อมั่น วางแผน ป้องกัน ฟื้นฟู เตรียมความพร้อมผู้ประกอบการ เพื่อเปิดเมืองในภูมิภาคอีสาน ทั้งนี้ จังหวัดอุดรธานี ยังมีศักยภาพทางการเศรษฐกิจและการท่องเที่ยวและเป็นหนึ่งในศูนย์กลางการท่องเที่ยวและการเดินทางที่เชื่อมต่อในภาคอีสาน และกลุ่มประเทศ GMS คือ สปป.ลาว เวียดนาม จีนตอนใต้ ซึ่งหากมีการเปิดพรมแดนในอนาคตจะส่งผลให้เศรษฐกิจของจังหวัดอุดรธานี กลับมาฟื้นตัวอีกครั้ง พร้อมกันนี้ นายกรัฐมนตรีและคณะ ได้เดินทางไปยังแหล่งท่องเที่ยวศักดิ์สิทธิ์ "วังนาคินทร์ คําชะโนด" ซึ่งเป็น 1 ใน 6 อําเภอนําร่องเปิดท่องเที่ยวภายใต้แผนเปิดเมือง UDON PLUS MODEL เพื่อตรวจความพร้อมในการเปิดเมืองต้อนรับนักท่องเที่ยว
รัฐบาลไทย-ข่าวทำเนียบรัฐบาล-PM: Govt strives to address people’s bread-and-butter concerns while driving forward economic recovery
วันพฤหัสบดีที่ 18 สิงหาคม 2565
PM: Govt strives to address people’s bread-and-butter concerns while driving forward economic recovery
PM: Govt strives to address people’s bread-and-butter concerns while driving forward economic recovery
August 16, 2022, at 1320hrs, at the Government House, following the weekly cabinet meeting, Prime Minister and Defense Minister Gen. Prayut Chan-o-cha gave a press briefing on the resolutions made by the cabinet as follows:
The cabinet approved the Royal Decree on annual tax reduction for taxis, motor-tricycle taxis (Tuk Tuk), and public motorcycles with an aim to help alleviate the burden of approx. 270,000 registered public vehicle operators who have been impacted by the COVID-19 situation and gasoline price hike. Under the Royal Decree, annual tax for public vehicles in 2023 (October 1, 2022- September 30, 2023) will be reduced by 90% of the normal rates. According to the Prime Minister, the Government has earlier implemented a measure to assist 16,694 people under this group of occupations who are informal labors and not covered by the Thai social security program through subsidy provision of 5,000 Baht each.
The cabinet also approved extension of the Export-Import Bank of Thailand’s EXIM Biz Transformation Loan for another year from ending on July 31, 2022 to ending on June 30, 2023. This is to help liquidate SMEs businesses. It also approved an allocation of 510 million Baht from the Farmers Fund to bolster Thai sea shrimp industry, of which the import volume has seen decreased to only 300,000 tons/year. The allocated budget will be used to acquire production factors, promote business liquidation, and conduct marketing and training, among others. The other approval made is the 5,000-Baht subsidy provided to 2,459 artists over 65 years of age who are not covered by the Thai social security program and have been impacted by the COVID-19 situation, for the total amount of 12 million Baht.
On the flood situation, the Prime Minister has instructed concerned agencies to execute according to the 13 response measures set for the 2022 rainy season, and closely monitor and prepare for possible inundation, especially in the areas near the mountains and along watercourses.
The Prime Minister also mentioned the raise of electrical fee that concerned agencies are working out on the best possible measure which will be in accordance with the law and will not impose great impact and burden over the people and business operators. The Prime Minister also instructed Ministry of Commerce to carefully deliberate requests for an increase of commodity prices. Product prices, if raised, should later be reduced in line with the cost mechanism. It is important that the public and business operators are the least affected. He affirmed that the Government strives to help out all groups of people where possible, taking into account available budget.
รัฐบาลไทย-ข่าวทำเนียบรัฐบาล-สุดเจ๋ง! “ห้อง ICU ความดันลบเคลื่อนที่” ฝีมือคนไทย พร้อมติดตั้งใน รพ. กว่า 20 ห้อง
วันอาทิตย์ที่ 1 สิงหาคม 2564
สุดเจ๋ง! “ห้อง ICU ความดันลบเคลื่อนที่” ฝีมือคนไทย พร้อมติดตั้งใน รพ. กว่า 20 ห้อง
....
อีกหนึ่งเรื่องน่ายินดี กับนวัตกรรม “ห้อง ICU ความดันลบเคลื่อนที่” ฝีมือคนไทย ที่สํานักงานการวิจัยแห่งชาติ (วช.) ได้สนับสนุนทุนวิจัยเพื่อพัฒนานวัตกรรมแก่สมาคมวิศวกรรมชีวการแพทย์ไทย โดยมีสถาบันเทคโนโลยีพระจอมเกล้าเจ้าคุณทหารลาดกระบังเป็นผู้ดําเนินการ เพื่อรับมือกับผู้ป่วยโควิด-19 ที่มีจํานวนเพิ่มขึ้นอย่างต่อเนื่อง
.
ล่าสุด ได้เริ่มติดตั้งแล้วที่ รพ.บุษราคัม รพ.ทหารผ่านศึก และ รพ.เลิดสิน พร้อมเตรียมติดตั้งอีกกว่า 20 ห้อง ในช่วงเดือน ก.ค. – ส.ค. 64 ที่ รพ./รพ.สนาม ต่าง ๆ ใน กทม. และปริมณฑล
.
ห้อง ICU ความดันลบเคลื่อนที่นี้ จะใช้สําหรับผู้ป่วยอาการหนัก เพื่อควบคุมเชื้อโรคให้อยู่ในพื้นที่ที่จํากัด ด้วยห้องขนาด 3x6.5 เมตร พร้อมระบบควบคุมแรงดันอากาศอัตโนมัติและระบบดูดอากาศผ่านเครื่องกรองอากาศเพื่อฆ่าเชื้อโรค นอกจากนี้ ยังสามารถใช้งานกับผู้ป่วยโรคติดต่อทางเดินหายใจอื่น ๆ ได้อีกด้วย เช่น โรควัณโรค เป็นต้น
Cr. สํานักงานการวิจัยแห่งชาติ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกันสังคม คืนเงินลดอัตราสมทบ ม.40 ให้ผู้ที่จ่ายเต็ม เริ่ม 8 ส.ค.นี้
วันอาทิตย์ที่ 7 สิงหาคม 2565
ประกันสังคม คืนเงินลดอัตราสมทบ ม.40 ให้ผู้ที่จ่ายเต็ม เริ่ม 8 ส.ค.นี้
ประกันสังคม คืนเงินลดอัตราสมทบ ม.40 ให้ผู้ที่จ่ายเต็ม เริ่ม 8 ส.ค.นี้
วันที่ 7 ส.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สํานักงานประกันสังคม กระทรวงแรงงาน เตรียมคืนเงินกรณีลดอัตราเงินสมทบ สําหรับผู้ประกันตนมาตรา 40 ที่ชําระเงินสมทบเต็มจํานวน งวดเดือน ส.ค. 2564 - ม.ค. 2565 และ งวดเดือน ก.พ. - ก.ค. 2565 โดยผู้ประกันตนจะได้รับเงินคืนในส่วนที่ชําระเกิน ผ่านบัญชีพร้อมเพย์ที่ผูกกับเลขประจําตัวประชาชน โดยมีกําหนดวันโอนดังนี้
ผู้ที่ผูกบัญชีก่อนวันที่ 1 ส.ค. 2565 จะได้รับการคืนเงินผ่านบัญชีพร้อมเพย์ ระหว่างวันที่ 8-11 ส.ค. 2565
ผู้ที่ผูกบัญชีก่อน 8 ก.ย. 2565 จะได้รับการคืนเงินผ่านบัญชีพร้อมเพย์ ระหว่างวันที่ 14-16 ก.ย. 2565
น.ส.ไตรศุลี กล่าวว่า สําหรับผู้ประกันตนมาตรา 40 ที่ยังไม่มีบัญชีธนาคารที่ผูกพร้อมเพย์กับเลขประจําตัวประชาชน สามารถดาวน์โหลดแบบฟอร์ม (สปส.1-40/7) ได้ที่เว็บไซต์ www.sso.go.th หรือขอรับได้ที่สํานักงานประกันสังคมทุกแห่งทั่วประเทศ
ทั้งนี้ การคืนเงินกรณีลดอัตราเงินสมทบดังกล่าว สืบเนื่องจากมติคณะรัฐมนตรี(ครม.) เห็นชอบลดอัตราเงินสมทบประกันสังคมของผู้ประกันตนตามมาตรา 40 เพื่อบรรเทาความเดือดร้อนผู้ประกันตน ซึ่งเป็นแรงงานนอกระบบ ผู้ประกอบอาชีพอิสระ ที่ได้รับผลกระทบจากสถานการณ์โควิด-19 ให้เหลือร้อยละ 60 ของเงินสมทบ (เดิม) เป็นระยะเวลา 6 เดือน ส.ค. 2564 - ม.ค. 2565 และต่อเนื่องอีก 6 เดือน ก.พ.- ก.ค. 2565
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุมประพฤติจัดสัมมนาเชิงปฏิบัติการ เรื่อง “การพัฒนาระบบเฝ้าระวังการกระทำผิดซ้ำเพื่อความปลอดภัยในชุมชน” ประจำปีงบประมาณ พ.ศ. ๒๕๖๔
วันอังคารที่ 21 กันยายน 2564
กระทรวงยุติธรรม โดยกรมคุมประพฤติจัดสัมมนาเชิงปฏิบัติการ เรื่อง “การพัฒนาระบบเฝ้าระวังการกระทําผิดซ้ําเพื่อความปลอดภัยในชุมชน” ประจําปีงบประมาณ พ.ศ. ๒๕๖๔
กระทรวงยุติธรรม โดยกรมคุมประพฤติจัดสัมมนาเชิงปฏิบัติการ เรื่อง “การพัฒนาระบบเฝ้าระวังการกระทําผิดซ้ําเพื่อความปลอดภัยในชุมชน” ประจําปีงบประมาณ พ.ศ. ๒๕๖๔ ผ่านระบบการประชุมทางไกล (Video Conference)
ในวันอังคารที่ ๒๑ กันยายน ๒๕๖๔ เวลา ๑๕.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการสัมมนา พร้อมบรรยายพิเศษในหัวข้อ “บทบาทของกระทรวงยุติธรรมกับมาตรการสําคัญในการเฝ้าระวังการกระทําผิดซ้ําในชุมชนเพื่อสร้างความปลอดภัยให้กับสังคม” ผ่านระบบการประชุมทางไกล(Video Conference System) โดยมีนางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวิตถวัลย์ สุนทรขจิต อธิบดีกรมคุมประพฤติ คณะผู้บริหารกรมคุมประพฤติ และผู้แทนจากหน่วยงานราชการ อาสาสมัคร ตลอดจนประชาชนในพื้นที่จังหวัดเชียงใหม่ เข้าร่วมฯ
โอกาสนี้รัฐมนตรีว่าการกระทรวงยุติธรรม กล่าวว่า กระทรวงยุติธรรมมีนโยบายที่จะควบคุมดูแลผู้กระทําผิดในลักษณะสะเทือนขวัญ ด้วยการพักการลงโทษให้ออกมาปรับตัวใช้ชีวิตอยู่ร่วมกับประชาชนในระยะหนึ่ง และนํามาตรการคุมความประพฤติ ทั้งอุปกรณ์อิเล็กทรอนิกส์ติดตามตัว (EM) มาใช้ในการเฝ้าระวังและติดตามพฤติกรรม โดยนําภาคประชาชน อาทิ อาสาสมัครคุมประพฤติ และอาสาสมัครในพื้นที่ที่มีส่วนเกี่ยวข้องเข้ามามีส่วนร่วมในการสอดส่อง ติดตาม ดูแลช่วยเหลือ และให้การสงเคราะห์ผู้กระทําผิดเหล่านั้น จึงเป็นโอกาสสําคัญ สําหรับนักโทษเด็ดขาดที่เคยมีพฤติกรรมร้ายแรงได้กลับมาดํารงชีวิตอย่างปกติสุข อีกทั้งเป็นการเปิดโอกาสให้สังคมได้ใช้เวลาปรับตัวในการอยู่ร่วมกับผู้ได้รับการพักการลงโทษที่มีมาตรการของกรมคุมประพฤติ และมาตรการทางสังคมรองรับความปลอดภัยให้กับประชาชนและสังคมเกิดความมั่นใจ
ทั้งนี้ ผู้แทนจากหน่วยงานราชการ ท้องถิ่น ตลอดจนอาสาสมัครในพื้นที่จังหวัดเชียงใหม่ เห็นด้วยกับกลไกการขับเคลื่อนศูนย์ เฉพาะกิจเฝ้าระวังความปลอดภัยของประชาชน (JSOC) อย่างมีส่วนร่วม พร้อมทั้งให้ความสําคัญในการทําความเข้าใจทั้งครอบครัว ชุมชน และสังคม เพื่อร่วมกันสร้างสังคมปลอดภัยต่อไป
รัฐบาลไทย-ข่าวทำเนียบรัฐบาล-เดินหน้า 3 โครงการแก้หนี้ให้ประชาชน
วันพฤหัสบดีที่ 1 กรกฎาคม 2564
เดินหน้า 3 โครงการแก้หนี้ให้ประชาชน
วันพุธที่ 23 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยประชาชนและผู้ประกอบการที่ได้รับผลกระทบจากโรคโควิด-19 จึงร่วมกับธนาคารแห่งประเทศไทยและสถาบันการเงิน จัดทํา 3 โครงการเพื่อแก้หนี้ให้แก่ประชาชน ได้แก่ ทางด่วนแก้หนี้ สําหรับลูกหนี้สินเชื่อรายย่อยทุกประเภท คลินิกแก้หนี้ สําหรับลูกหนี้ NPL บัตรเครดิตและสินเชื่อส่วนบุคคลที่ไม่มีหลักประกัน และมหกรรมไกล่เกลี่ยหนี้ สําหรับลูกหนี้บัตรเครดิต สินเชื่อส่วนบุคคลทุกสถานะ และสินเชื่อเช่าซื้อรถยนต์ โดยเป็นช่องทางในการขอความช่วยเหลือเพื่อปรับโครงสร้างการผ่อนชําระหนี้ให้สอดคล้องกับรายได้ที่ลดลง ผู้สนใจศึกษารายละเอียดเพิ่มเติมได้ที่เว็บไซต์ของศูนย์คุ้มครองผู้ใช้บริการทางการเงิน ธนาคารแห่งประเทศไทย หรือโทรสายด่วน 1213
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.สธ. ติดตามการฉีดวัคซีนโควิด 19 เชิงรุกให้กับกลุ่มเปราะบางถึงบ้าน ที่ตำบลบ้านเพ จ.ระยอง
วันเสาร์ที่ 7 สิงหาคม 2564
รมช.สธ. ติดตามการฉีดวัคซีนโควิด 19 เชิงรุกให้กับกลุ่มเปราะบางถึงบ้าน ที่ตําบลบ้านเพ จ.ระยอง
รัฐมนตรีช่วยว่าการกระทรวงสาธารณสุข ลงพื้นตรวจเยี่ยมการให้บริการเชิงรุกฉีดวัคซีนถึงบ้านให้กับกลุ่มผู้สูงอายุ 60 ปีขึ้นไป ติดบ้านติดเตียง และผู้พิการในพื้นที่
รัฐมนตรีช่วยว่าการกระทรวงสาธารณสุข ลงพื้นตรวจเยี่ยมการให้บริการเชิงรุกฉีดวัคซีนถึงบ้านให้กับกลุ่มผู้สูงอายุ 60 ปีขึ้นไป ติดบ้านติดเตียง และผู้พิการในพื้นที่ โดยศูนย์ฉีดวัคซีนตําบลบ้านเพ จ.ระยอง และตรวจเยี่ยมการฉีดวัคซีนไฟเซอร์ให้กับบุคลากรทางการแพทย์ด่านหน้า ที่ศูนย์ฉีดวัคซีนเซ็นทรัลพลาซ่า ระยอง
วันนี้ (7 สิงหาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะผู้บริหาร ลงพื้นที่ตรวจเยี่ยมศูนย์ฉีดวัคซีนตําบลบ้านเพ จ.ระยอง และให้สัมภาษณ์ว่า จังหวัดระยองได้จัดบริการเชิงรุกฉีดวัคซีนให้กับประชาชนในพื้นที่ โดยมีทีมแพทย์ พยาบาล จากกลุ่มงานเวชกรรมสังคม โรงพยาบาลระยอง ร่วมกับเครือข่าย รพ.สต. อสม.ในพื้นที่ ออกฉีดวัคซีนโควิด 19 ให้กับผู้สูงอายุ 60 ปีขึ้นไป ผู้ป่วยติดบ้านติดเตียง และผู้พิการถึงที่บ้าน จํานวน 132 ราย เพื่อให้ทุกคนเข้าถึงวัคซีนได้ครอบคลุมและทั่วถึง โดยเฉพาะผู้สูงอายุ 60 ปีขึ้นไป กลุ่ม 7 โรคเรื้อรัง และหญิงตั้งครรภ์ เพื่อลดการป่วยรุนแรงและลดการเสียชีวิต
จากนั้น ดร.สาธิต ได้ไปตรวจเยี่ยมการบริการฉีดวัคซีนไฟเซอร์ให้กับบุคลการการแพทย์ด่านหน้าที่ศูนย์การค้าเซ็นทรัลพลาซ่า ระยอง ซึ่งเป็นจุดฉีดนอกโรงพยาบาล เพื่ออํานวยความสะดวกให้กับประชาชนลดความแออัด และลดความเสี่ยงในการแพร่กระจายเชื้อ โดยจังหวัดระยอง ได้รับการจัดสรรวัคซีนไฟเซอร์เมื่อวันที่ 4 สิงหาคม 2564 ที่ผ่านมา จํานวน 640 ขวด หรือ 3,840 โดส วันนี้ (7 สิงหาคม 2564) ฉีดวัคซีนให้กับเจ้าหน้าที่ รพ.ระยอง 575 ราย เจ้าหน้าที่สํานักงานสาธารณสุขอําเภอเมืองระยองและรพ.สต.ในพื้นที่ 85 ราย รวม 660 ราย และในวันพรุ่งนี้ อีกจํานวน 636 ราย ประกอบด้วยเจ้าหน้าที่ รพ.ระยอง 573 ราย เจ้าหน้าที่สํานักงานสาธารณสุขอําเภอเมืองระยองและรพ.สต.ในพื้นที่จํานวน 63 ราย
ทั้งนี้ สถานการณ์วัคซีนโควิด 19 จังหวัดระยอง ข้อมูล ณ วันที่ 7 สิงหาคม 2564 ฉีดวัคซีนไปแล้ว 236,768 โดส เข็มที่1 185,928 โดส ซิโนแวค 70,017 โดส แอสตร้าเซนิก้า 71,932 โดส ซิโนฟาร์ม 43,979 โดส เข็มที่ 2 49,541 โดส ซิโนแวค 40,121 โดส แอสตร้าเซนิก้า 5,859 โดส ซิโนฟาร์ม 3,561 โดส และเข็มกระตุ้น 1,299 โดส
******************************* 7 สิงหาคม 2564
รัฐบาลไทย-ข่าวทำเนียบรัฐบาล-เสริมสร้างสภาพแวดล้อมทางธุรกิจไทย - ญี่ปุ่น
วันอังคารที่ 27 กรกฎาคม 2564
เสริมสร้างสภาพแวดล้อมทางธุรกิจไทย - ญี่ปุ่น
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) กล่าวเปิดการประชุมกิจกรรมเสริมสร้างสภาพแวดล้อมทางธุรกิจไทย - ญี่ปุ่น ครั้งที่ 10 ภายใต้ความตกลง JTEPA ผ่านการประชุมทางไกล
โดยมีผู้แทนจากหน่วยงานราชการไทยและญี่ปุ่นเข้าร่วมประชุม เพื่อหารือแนวทางการปรับปรุงสภาพแวดล้อมทางธุรกิจให้แก่นักลงทุนญี่ปุ่นในประเทศไทย รวมถึงนโยบายส่งเสริมการลงทุน กฎหมาย และระเบียบที่เกี่ยวข้องกับการลงทุน ซึ่งจะนําไปสู่การเสริมสร้างความสัมพันธ์ทางด้านเศรษฐกิจโดยเฉพาะด้านการลงทุนระหว่างกันต่อไป
รัฐบาลไทย-ข่าวทำเนียบรัฐบาล-ผลการประชุมรัฐมนตรีว่าการกระทรวงการคลังเอเปคร่วมกับสภาที่ปรึกษาทางธุรกิจเอเปคอย่างไม่เป็นทางการ
วันศุกร์ที่ 25 มิถุนายน 2564
ผลการประชุมรัฐมนตรีว่าการกระทรวงการคลังเอเปคร่วมกับสภาที่ปรึกษาทางธุรกิจเอเปคอย่างไม่เป็นทางการ
ผอ.สศค. ได้รับมอบหมายจาก รมว.คลัง ให้เข้าร่วมการประชุม รมว.คลังเอเปคร่วมกับสภาที่ปรึกษาทางธุรกิจเอเปคอย่างไม่เป็นทางการ เมื่อวันที่ 25 มิถุนายน 2564 ด้วยการประชุมผ่านสื่ออิเล็กทรอนิกส์ โดยมี รมว.คลังนิวซีแลนด์ เป็นประธาน
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ได้รับมอบหมายจากนายอาคม เติมพิทยาไพสิฐ รัฐมนตรีว่าการกระทรวงการคลัง ให้เข้าร่วมการประชุมรัฐมนตรีว่าการกระทรวงการคลังเอเปคร่วมกับสภาที่ปรึกษาทางธุรกิจเอเปคอย่างไม่เป็นทางการ (Informal Finance Ministerial Meeting with APEC Business Advisory Council: IFMM with ABAC) เมื่อวันที่ 25 มิถุนายน 2564 ด้วยการประชุมผ่านสื่ออิเล็กทรอนิกส์ โดยมี นาย Grant Robertson รัฐมนตรีว่าการกระทรวงการคลังนิวซีแลนด์ เป็นประธาน พร้อมด้วยผู้แทนจาก 21 เขตเศรษฐกิจและสภาที่ปรึกษาทางธุรกิจเอเปค
การประชุม IFMM with APEC ครั้งนี้นับเป็นการประชุมระดับรัฐมนตรีครั้งแรกในปี 2564 ภายใต้กรอบการประชุมรัฐมนตรีว่าการกระทรวงการคลังเอเปค ซึ่งเป็นโอกาสอันดีในการหารือร่วมกับภาคเอกชนถึงแนวทางการดูแลและสนับสนุนประชาชนและภาคธุรกิจ รวมไปถึงการฟื้นตัวของภาคธุรกิจ โดยที่ประชุมเห็นพ้องว่า การบริหารจัดการกับการระบาดของโรคติดเชื้อไวรัสโคโรนา 2019 ยังคงเป็นประเด็นที่เขตเศรษฐกิจเอเปคต้องให้ความสําคัญอย่างต่อเนื่อง ทั้งการลดจํานวนผู้ติดเชื้อ การตรวจหาเชื้อ และการกระจายวัคซีน เพื่อนําไปสู่การเปิดพรมแดนซึ่งเป็นปัจจัยพื้นฐานของการฟื้นตัวทางเศรษฐกิจ พร้อมกันนี้ ยังได้เน้นย้ําถึงความสําคัญของการพัฒนาอย่างยั่งยืนและทั่วถึงซึ่งถือเป็นเป้าหมายของการฟื้นตัวจากการระบาดของโรคติดเชื้อไวรัสโคโรนา 2019
ทั้งนี้ ประเด็นที่มีการหารือในที่ประชุม ประกอบด้วย 1) ผลกระทบของโรคติดเชื้อไวรัสโคโรนา 2019 2) นโยบายเพื่อการฟื้นฟูเศรษฐกิจ และ 3) แนวทางความร่วมมือระหว่างรัฐและเอกชน โดยที่ประชุมให้ความสําคัญกับความร่วมมือระหว่างภาครัฐ ภาคธุรกิจ และภาคประชาสังคม การสนับสนุนความเป็นอยู่ที่ดีของประชาชนโดยเฉพาะกลุ่มเปราะบาง กลุ่มผู้อาศัยในพื้นที่ห่างไกล และกลุ่มที่ยังขาดความรู้ความเข้าใจและขาดโอกาสในการเข้าถึงระบบดิจิทัลและเทคโนโลยี การสนับสนุนและช่วยเหลือผู้ประกอบการโดยเฉพาะวิสาหกิจขนาดกลางและขนาดย่อม การวิจัยพัฒนานวัตกรรมและเทคโนโลยีดิจิทัล การดําเนินนโยบายที่เป็นมิตรกับสิ่งแวดล้อมและนโยบายเพื่อรับมือกับผลกระทบจากการเปลี่ยนแปลงสภาพภูมิอากาศ รวมไปถึงการให้ความสําคัญกับการฟื้นฟูการค้าและการลงทุนซึ่งเป็นตัวขับเคลื่อนการเจริญเติบโตทางเศรษฐกิจ ตลอดจนการฟื้นฟูระบบห่วงโซ่อุปทานที่เชื่อมโยงไปถึงการเคลื่อนย้ายสินค้า บริการ เครื่องมือทางการแพทย์ และเวชภัณฑ์ที่จําเป็น
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร. (02) 273-9020 ต่อ 3613
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนทางหลวงชนบทสายแยกทางหลวงแผ่นดินหมายเลข 226 - บ้านพิมาย อำเภอจักราช เสร็จสมบูรณ์
วันจันทร์ที่ 2 สิงหาคม 2564
กรมทางหลวงชนบท ก่อสร้างถนนทางหลวงชนบทสายแยกทางหลวงแผ่นดินหมายเลข 226 - บ้านพิมาย อําเภอจักราช เสร็จสมบูรณ์
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสายแยกทางหลวงแผ่นดินหมายเลข 226 - บ้านพิมาย อําเภอจักราช จังหวัดนครราชสีมา เสร็จสมบูรณ์
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสายแยกทางหลวงแผ่นดินหมายเลข 226 - บ้านพิมาย อําเภอจักราช จังหวัดนครราชสีมา เสร็จสมบูรณ์
นายปฐม เฉลยวาเรศ อธิบดีกรมทางหลวงชนบท กล่าวว่า ทช. ได้เล็งเห็นถึงความสําคัญในการส่งเสริมแหล่งท่องเที่ยวและพัฒนาด้านคมนาคมขนส่งภาคการเกษตรของจังหวัดนครราชสีมา สอดรับกับยุทธศาสตร์การพัฒนาจังหวัดและนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งนับได้ว่าจังหวัดนครราชสีมาเป็นอีกจังหวัดหนึ่งที่มีประชาชนประกอบอาชีพเกี่ยวกับการเกษตรและมีแหล่งอุตสาหกรรมด้านโรงงานน้ําตาล ประกอบกับมีแหล่งท่องเที่ยวทางประวัติศาสตร์ที่น่าสนใจ ทช. จึงได้ดําเนินการก่อสร้างถนนทางหลวงชนบทสายแยกทางหลวงแผ่นดินหมายเลข 226 - บ้านพิมาย อําเภอจักราช จังหวัดนครราชสีมา โดยก่อสร้างเป็นผิวจราจรเป็นแบบแอสฟัลท์ติกคอนกรีต ขนาด 2 ช่องจราจร แบ่งเป็น 2 ช่วง ดังนี้ ช่วงที่ 1 กม. ที่ 0+000 ถึง 7+191 ระยะทาง 7.191 กิโลเมตร และช่วงที่ 2 กม. ที่ 17+650 ถึง 22+676 ระยะทาง 5.026 กิโลเมตร รวมระยะทางทั้งสองช่วง 12.217 กิโลเมตร พร้อมก่อสร้างสะพานคอนกรีตเสริมเหล็ก จํานวน 1 แห่ง และขยายความกว้างของสะพาน จํานวน 2 แห่ง รวมทั้งติดตั้งอุปกรณ์อํานวยความปลอดภัยและไฟฟ้าแสงสว่าง
ปัจจุบันได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว ทั้งนี้ เพื่อให้ประชาชนสามารถเดินทางได้อย่างสะดวกรวดเร็วปลอดภัย ส่งเสริมเศรษฐกิจการท่องเที่ยวได้แก่ อุทยานประวัติศาสตร์พิมาย อุทยานไทรงาม ซึ่งเป็นสถานที่ท่องเที่ยวที่สําคัญของจังหวัด รวมถึงเป็นการสนับสนุนการขนส่งพืชผลทางการเกษตรในพื้นที่ อาทิ อ้อย พืชผัก ข้าว และสินค้าอุตสากรรมในพื้นที่อีกด้วย
รัฐบาลไทย-ข่าวทำเนียบรัฐบาล-โฆษกรัฐบาลปัด รัฐไฟเขียว 'คิงส์เกต' เปิดเหมืองทองใหม่ แลกเลื่อนแถลงคำชี้ขาดของอนุญาโตตุลาการ ย้ำคณะกรรมการดำเนินการระงับข้อพิพาทฯ เจรจาโดยยึดประโยชน์สูงสุดของประเทศเป็นหลัก
วันอังคารที่ 2 พฤศจิกายน 2564
โฆษกรัฐบาลปัด รัฐไฟเขียว 'คิงส์เกต' เปิดเหมืองทองใหม่ แลกเลื่อนแถลงคําชี้ขาดของอนุญาโตตุลาการ ย้ําคณะกรรมการดําเนินการระงับข้อพิพาทฯ เจรจาโดยยึดประโยชน์สูงสุดของประเทศเป็นหลัก
โฆษกรัฐบาลปัด รัฐไฟเขียว 'คิงส์เกต' เปิดเหมืองทองใหม่ แลกเลื่อนแถลงคําชี้ขาดของอนุญาโตตุลาการ ย้ําคณะกรรมการดําเนินการระงับข้อพิพาทฯ เจรจาโดยยึดประโยชน์สูงสุดของประเทศเป็นหลัก
วันที่ 2 พฤศจิกายน 2564 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย ระบุว่า กรณีที่บริษัท คิงส์เกต คอนโซลิเดตเต็ด ลิมิเต็ด เจ้าของเหมืองอัครา เลื่อนการแถลงคําชี้ขาดของอนุญาโตตุลาการ กรณีที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ใช้กฎหมายมาตรา 44 ที่ 72/2559 ของ คสช. ระงับการทําเหมืองแร่ทองคําชาตรี จากเดิมในวันที่ 31 ตุลาคม 2564 ที่ผ่านมา เป็นวันที่ 31 มกราคม 2565 โดยระหว่างนี้กําลังเตรียมการเปิดเหมืองทองคําชาตรี บริเวณรอยต่อของ จ.พิจิตร, จ.พิษณุโลก และ จ.เพชรบูรณ์นั้น แสดงให้เห็นว่ารัฐบาลกําลังมีการเจรจาแลกเปลี่ยนอะไรที่ไม่อยากให้ประชาชนรับทราบใช่หรือไม่ว่า ขณะนี้ทั้ง 2 ฝ่ายอยู่ระหว่างการเจรจาเพื่อหาข้อยุติร่วมกัน ซึ่งเป็นเรื่องปกติที่ต้องดําเนินการควบคู่ไปกับกระบวนการอนุญาโตตุลาการ ที่สําคัญ เป็นไปตามคําแนะนําของอนุญาโตตุลาการที่ต้องการให้ทั้ง 2 ฝ่ายเจรจากันเพื่อให้เกิดประโยชน์สูงสุดต่อทุกฝ่าย ซึ่งไม่ได้หมายความว่าประเทศไทยจะแพ้คดีในชั้นอนุญาโตตุลาการ เพราะหากคณะกรรมการดําเนินการระงับข้อพิพาทระหว่างราชอาณาจักรไทยกับบริษัท คิงส์เกต คอนโซลิเดเต็ด ลิมิเต็ด สามารถเจรจาจนได้ข้อยุติได้นั้น ย่อมจะเป็นผลดีมากกว่าการให้คณะอนุญาโตตุลาการออกคําชี้ขาด
นายธนกร กล่าวอีกว่า ยืนยันว่ารัฐบาลชุดนี้จะรักษาประโยชน์ของชาติเป็นที่ตั้ง จะไม่ให้เกิดความเสียหายเหมือนกรณีทุจริตจํานําข้าวอย่างแน่นอน เพราะ พล.อ.ประยุทธ์กําชับหนักแน่นว่า จะไม่ปล่อยให้เกิดการทุจริตใด ๆ ในรัฐบาลชุดนี้เด็ดขาด ทางที่ดี นพ.ชลน่านควรเรียกอดีตนายกฯ ของพรรคเพื่อไทยกลับมารับผิดชอบความผิดของตัวเองก่อนจะดีกว่า ถึงแม้จะอ้างว่าไม่ได้กระทําความผิดเอง แต่ก็ปล่อยให้รัฐมนตรีในรัฐบาลตัวเองทุจริต จนถูกศาลตัดสินจําคุกในที่สุด
“ขอให้เชื่อมั่นในการทําหน้าที่ของคณะกรรมการดําเนินการระงับข้อพิพาทฯ ซึ่งมีผู้เชี่ยวชาญจากหลากหลายหน่วยงาน ทั้งสํานักงานอัยการสูงสุด กระทรวงการต่างประเทศ กระทรวงยุติธรรม และสํานักงานการตรวจเงินแผ่นดิน ซึ่งถือว่ามีความเชี่ยวชาญด้านกฎหมายอย่างมาก และดําเนินการด้วยความรอบคอบ โดยยึดถือประโยชน์สูงสุดของประเทศเป็นหลักภายใต้กรอบของกฎหมาย” นายธนกร กล่าว
รัฐบาลไทย-ข่าวทำเนียบรัฐบาล-PM thanks Japan for donating additional AstraZeneca vaccines
วันศุกร์ที่ 15 ตุลาคม 2564
PM thanks Japan for donating additional AstraZeneca vaccines
PM thanks Japan for donating additional AstraZeneca vaccines
October 15, 2021, Government Spokesperson Thanakorn Wangboonkongchana disclosed that the Japanese Government has announced its donation of additional 385,210 doses of AstraZeneca vaccine to Thailand. The vaccine will be sent out from Japan today (October 15) and will arrive Thailand late night.
According to the Government Spokesperson, Prime Minister and Defense Minister Gen. Prayut Chan-o-cha expressed appreciation toward the Japanese Government for continuous provision of assistance to Thailand in its endeavor to mitigate the ongoing COVID-19 situation. So far, Japan has donated a total of 2,043,100 AstraZeneca shots, produced in the country, in 4 different occasions. It has also given oxygen concentrators, and provided assistance in vaccine delivery. Japan-donated COVID-19 vaccines would enhance Thailand’s equitable distribution of vaccines, and mitigate the situation for the country’s economy to recover.
The Government Spokesperson added that Japan has been a good and supportive friend of Thailand. The Prime Minister has also placed importance on the reinforcement of relations between the two countries, and has just discussed with H.E. Mr. Nashida Kazuya, Ambassador of Japan to Thailand to seek opportunity for further cooperation, both at the bilateral and multilateral levels.
รัฐบาลไทย-ข่าวทำเนียบรัฐบาล-PM content with increase in number of foreign tourists
วันพุธที่ 11 พฤษภาคม 2565
PM content with increase in number of foreign tourists
PM content with increase in number of foreign tourists
May 6, 2022, at 12.00hr, at the Government House, following the 2/2022 meeting of Center for COVID-19 Situation Administration (CCSA), Prime Minister and Defense Minister Gen. Prayut Chan-o-cha gave a press briefing on the nation’s economic rehabilitation. He expressed content on an increase in number of the incoming tourists, which, if the trend continues to be this way, would positively contribute to the country’s economy at the end of the 4th quarter. Nevertheless, the people are urged to join hands in ensuring peacefulness and public health safety of the country in a bid to boost confidence of the tourists.
The Prime Minister also mentioned about Thailand’s preparation to bid for the hosting of the Specialized Expo 2028 which is now underway, and stated that he had ordered concerned agencies to seek proper measures to further promote film production in Thailand, and to encourage more spending of both short and long-term foreign tourists in order to increase revenues. The Government also strives to help hoteliers who need financial support for post-COVID hotel renovation. The Prime Minister affirmed that the Government has utilized the budget carefully. All the projects and measures implemented are aimed for the best interest of the people. The public is also urged to keep themselves updated from reliable sources of information, not those that disseminate distorted information and rumors.
รัฐบาลไทย-ข่าวทำเนียบรัฐบาล-สุดยอด! 3 นวัตกรรมป้องกันโรคโควิด ฝีมือคนไทย “สเปรย์พ่นจมูก - HXP-GPOVac - ChulaCov19” คืบหน้า ย้ำ! ไทยเป็นประเทศที่มีระบบสาธารณสุขเข้มแข็ง
วันอาทิตย์ที่ 19 มิถุนายน 2565
สุดยอด! 3 นวัตกรรมป้องกันโรคโควิด ฝีมือคนไทย “สเปรย์พ่นจมูก - HXP-GPOVac - ChulaCov19” คืบหน้า ย้ํา! ไทยเป็นประเทศที่มีระบบสาธารณสุขเข้มแข็ง
.....
พลเอก ประยุทธ์ จันทร์โอชา นายกรัฐมนตรี ชื่นชมความสําเร็จของนวัตกรรม “สเปรย์แอนติบอดีพ่นจมูก” ที่มีคุณสมบัติยับยั้งเชื้อโควิด-19 ซึ่งเกิดจากความร่วมมือของหน่วยงานไทย คือ องค์การเภสัชกรรม จุฬาลงกรณ์มหาวิทยาลัย มหาวิทยาลัยศิลปากร สถาบันวิจัยระบบสาธารณสุข (สวรส.) และบริษัทไฮไบโอไซ จํากัด คาดสามารถผลิตออกสู่ตลาดได้ในไตรมาส 3 ของปีนี้
.
นอกจากนี้ วัคซีน HXP-GPOVac ขององค์การเภสัชกรรม ได้ผ่านการทดลองในมนุษย์ทั้งเฟส 1 และเฟส 2 ผลการทดลองพบว่า สามารถป้องกันโควิด-19 สายพันธุ์โอมิครอนได้ และอยู่ระหว่างขอขึ้นทะเบียนกับสํานักงานคณะกรรมการอาหารและยา โดยมีแผนจะนําวัคซีนดังกล่าว กลับไปทําการทดลองเฟส 2 อีกครั้งในช่วงเดือน ส.ค. 65 เมื่อสําเร็จและได้ผลดี จะดําเนินการทดลองเฟส 3 ต่อไป คาดว่าจะเริ่มฉีดให้ประชาชนได้กลางปี 66
.
ส่วนวัคซีน ChulaCov19 ของศูนย์วิจัยวัคซีน คณะแพทยศาสตร์ จุฬาลงกรณ์มหาวิทยาลัย ผลทดสอบพบว่า มีประสิทธิภาพสามารถกระตุ้นภูมิคุ้มกันได้ดีเทียบเท่ากับวัคซีนไฟเซอร์และโมเดอร์นา ขณะนี้อยู่ระหว่างการผลิตวัคซีนในโรงงานไทย และรอทดลองในคนระยะ 3 คาดสามารถขึ้นทะเบียนกับ อย. เพื่อใช้ในภาวะฉุกเฉินได้ภายในสิ้นปี
.
ความคืบหน้าของการพัฒนานวัตกรรมดังกล่าว แสดงให้เห็นถึงศักยภาพของคนไทย และรัฐบาลพร้อมส่งเสริมให้เกิดความมั่นคงในระบบสุขภาพของประเทศ ซึ่งเป็นทางเลือกหนึ่งในการป้องกันการติดเชื้อโควิด-19 เเม้ขณะนี้ประเทศไทยอยู่ในช่วงเตรียมการเปลี่ยนไปสู่โรคประจําถิ่น แต่การพัฒนาวัคซีนใช้เองในประเทศยังเป็นสิ่งจําเป็น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีติดตามสถานการณ์น้ำท่วมเชียงราย มอบมหาดไทยกำชับ 76 จังหวัดติดตามและวางแผนจัดการน้ำตลอดฤดูฝนนี้
วันพุธที่ 18 สิงหาคม 2564
นายกรัฐมนตรีติดตามสถานการณ์น้ําท่วมเชียงราย มอบมหาดไทยกําชับ 76 จังหวัดติดตามและวางแผนจัดการน้ําตลอดฤดูฝนนี้
นายกรัฐมนตรีติดตามสถานการณ์น้ําท่วมเชียงราย มอบมหาดไทยกําชับ 76 จังหวัดติดตามและวางแผนจัดการน้ําตลอดฤดูฝนนี้
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์น้ําท่วมในพื้นที่จังหวัดเชียงราย ซึ่งล่าสุดนายประจญ ปรัชญ์สกุล ผู้ว่าราชการ จ.เชียงราย ได้รายงานว่า สถานการณ์น้ําในพื้นที่เชียงรายทั้ง 8 อําเภอ กลับสู่ภาวะปกติ รวมทั้งไม่กระทบต่อการดําเนินการควบคุมการแพร่ระบาดโควิด-19 และการให้บริการฉีดวัคซีนโควิด-19 กับประชาชนในพื้นที่ยังทําได้ต่อเนื่อง เนื่องจากไม่ได้เป็นพื้นที่คลัสเตอร์ ทั้งนี้ นายกรัฐมนตรียังได้มอบหมายกระทรวงมหาดไทยกําชับทั้ง 76 จังหวัด และหน่วยงานที่เกี่ยวข้องติดตามสถานการณ์น้ําเพื่อวางแผนจัดการน้ําตลอดฤดูฝนนี้
สําหรับสถานการณ์น้ําท่วมในพื้นที่จังหวัดเชียงรายที่ได้รับผลกระทบ ได้กลับเข้าสู่สภาวะปกติแล้ว โดยในพื้นที่อําเภอเชียงของ องค์การบริหารส่วนจังหวัดได้สนับสนุนเครื่องสูบน้ําสําหรับระบายน้ํา อําเภอแม่สาย ระดับน้ํา ณ สะพานมิตรภาพกลับเข้าสู่ภาวะปกติแล้ว รวมทั้งที่อําเภอแม่ฟ้าหลวง ได้ดําเนินการแก้ไขดินโคลนสไลด์และเสาไฟที่ล้มปิดถนนเรียบร้อยแล้วเช่นกัน ในส่วนอําเภอแม่จัน ผู้ว่าราชการ และองค์การปกครองส่วนท้องถิ่น มูลนิธิ สมาคมในพื้นที่ ได้ให้ความช่วยเหลือเบื้องต้นทําให้สถานการณ์กลับเข้าสู่ภาวะปกติ ทั้งนี้ สถานการณ์น้ําท่วมในพื้นที่จังหวัดเชียงราย มาจากเหตุฝนตามฤดูกาล แต่เนื่องจากมีปริมาณน้ําฝนจํานวนมากตกบริเวณดอยที่สูง และไหลลงพื้นที่ลุ่ม ซึ่งหัวหน้าส่วนราชการในระดับท้องถิ่นได้แจ้งเตือนประชาชนล่วงหน้า รวมทั้งเข้าไปช่วยเหลือประชาชนในพื้นที่เกิดเหตุทันที ขณะเดียวกันจังหวัดได้เปิดกิจกรรมจิตอาสาพระราชทาน “เราทําดี ด้วยหัวใจ” ช่วยเหลือผู้ประสบภัยแล้วด้วย ทั้งนี้ ผู้ว่าราชการจังหวัดยังยืนยันว่า สถานการณ์น้ําท่วมในพื้นที่ไม่กระทบต่อการดําเนินการป้องกันและการควบคุมการแพร่ระบาดของจังหวัด เนื่องจากพื้นที่น้ําท่วมไม่มีคลัสเตอร์เสี่ยง หลังจากนี้จังหวัดจะยังคงติดตามสถานการณ์น้ําอย่างต่อเนื่องและจะได้รายงานให้ผู้บริหารทราบต่อไป
นายอนุชา ฯ กล่าวว่า นายกรัฐมนตรีย้ําให้ทุกหน่วยงานในพื้นที่ติดตามสถานการณ์น้ําและคาดการณ์ฝนอย่างใกล้ชิด โดยใช้ข้อมูลทรัพยากรน้ําให้เป็นประโยชน์ เพื่อวางแผนทํางานเชิงป้องกันก่อนเกิดผลกระทบโดยเฉพาะการแจ้งเตือน รวมถึงสื่อสารสร้างการรับรู้ให้ประชาชนในพื้นที่ได้ทราบสถานการณ์น้ําล่วงหน้าด้วย
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-The PM visited Sustainable Community Projects to solve drug problems comprehensively in Saraphi District, Chiang Mai Province.
วันพฤหัสบดีที่ 30 มิถุนายน 2565
The PM visited Sustainable Community Projects to solve drug problems comprehensively in Saraphi District, Chiang Mai Province.
The PM visited Sustainable Community Projects to solve drug problems comprehensively in Saraphi District, Chiang Mai Province.
The Prime Minister visited Sustainable Community Projects to address drug problems comprehensively under the National Strategy in Saraphi District, Chiang Mai Province, as a successful example of preventing and resolving drug problems at the local level.
June 29, 2022, at 1645 hrs, Government Spokesperson Thanakorn Wangboonkongchana disclosed that Prime Minister and Minister of Defense, Gen. Prayut Chan-o-cha, has visited the Sustainable Community Project to solve drug problems comprehensively according to the National Strategy of Saraphi District, which is a collaboration between the Royal Thai Police by Saraphi Police Station, Saraphi District, Chiang Mai Province, and the local community to contribute to firmly implementing a Sustainable Community Project in the area of Ban Chiang Khang, Village No. 7, Chaiyasathan Sub-district, Saraphi District. However, the community is also the centre for prevention, and solving drug problems, especially the introduction of voluntary drug addiction into the treatment procedure and work in various businesses. This aims to offer patients the energy and motivation to live, as well as the ability to actively live within the community and society in peace.
รัฐบาลไทย-ข่าวทำเนียบรัฐบาล-คณะทำงานจัดทำระบบฐานข้อมูลเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทำผิดทางสื่อสังคมออนไลน์ ดีอีเอส เร่งกำหนดคุณลักษณะของระบบฐานข้อมูลฯ และกรอบระยะเวลาดำเนินงาน แก้ปัญหาข่าวปลอม
วันจันทร์ที่ 6 กันยายน 2564
คณะทํางานจัดทําระบบฐานข้อมูลเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทําผิดทางสื่อสังคมออนไลน์ ดีอีเอส  เร่งกําหนดคุณลักษณะของระบบฐานข้อมูลฯ และกรอบระยะเวลาดําเนินงาน แก้ปัญหาข่าวปลอม
คณะทํางานจัดทําระบบฐานข้อมูลเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทําผิดทางสื่อสังคมออนไลน์ ดีอีเอส  เร่งกําหนดคุณลักษณะของระบบฐานข้อมูลฯ และกรอบระยะเวลาดําเนินงาน แก้ปัญหาข่าวปลอม
เมื่อวันที่6กันยายน2564นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทํางานจัดทําระบบฐานข้อมูลเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทําผิดทางสื่อสังคมออนไลน์ครั้งที่1/2564ณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยที่ประชุมพิจารณาแนวทางการดําเนินงานของคณะทํางานจัดทําระบบฐานข้อมูลเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทําความผิดทางสื่อสังคมออนไลน์เพื่อแก้ไขปัญหาการเผยแพร่ข้อมูลเท็จทางสื่อสังคมออนไลน์ในประเด็นต่างๆให้เป็นไปอย่างมีประสิทธิภาพในการนี้คณะทํางานฯร่วมกับหน่วยงานหรือผู้ที่เกี่ยวข้องร่วมการกําหนดคุณลักษณะของระบบฐานข้อมูลฯและกรอบระยะเวลาดําเนินการ
ทั้งนี้เป็นไปตามหน้าที่และอํานาจของคณะทํางานฯประกอบด้วย ๑.ออกแบบและจัดให้มีระบบฐานข้อมูลเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทําความผิดทางสื่อสังคมออนไลน์ ๒.เสนอแนะและให้ความเห็นเกี่ยวกับนโยบายแนวทางมาตรการและการดําเนินการเพื่อบังคับใช้กฎหมายว่าด้วยการกระทําความผิดทางคอมพิวเตอร์การต่อต้านข่าวปลอมและการป้องกันและแก้ไขการกระทําความผิดทางออนไลน์ต่อคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์๓รายงานผลการดําเนินงานต่อคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์๔.ประสานงานร่วมกับหน่วยงานที่เกี่ยวข้องและบุคคลทั้งภาครัฐและเอกชนเพื่อสนับสนุนข้อมูลและการดําเนินงานของคณะทํางานให้เกิดผลเป็นรูปธรรม๕.เชิญผู้แทนหน่วยงานภาครัฐและเอกชนหรือเชิญบุคคลมาชี้แจงข้อเท็จจริงรวมทั้งเรียกเอกสารที่เกี่ยวข้องเพื่อใช้ประกอบการพิจารณา๖.ดําเนินการอื่นที่เกี่ยวข้องตามที่คณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์มอบหมาย
************
รัฐบาลไทย-ข่าวทำเนียบรัฐบาล-อว. จัดพิธีพระราชทานเครื่องราชอิสริยาภรณ์ ประจำปี ๒๕๖๔ ใน "โครงการยกย่องเชิดชูเกียรติข้าราชการและบุคลากร"
วันพุธที่ 1 มิถุนายน 2565
อว. จัดพิธีพระราชทานเครื่องราชอิสริยาภรณ์ ประจําปี ๒๕๖๔ ใน "โครงการยกย่องเชิดชูเกียรติข้าราชการและบุคลากร"
อว. จัดพิธีพระราชทานเครื่องราชอิสริยาภรณ์ ประจําปี ๒๕๖๔ ใน "โครงการยกย่องเชิดชูเกียรติข้าราชการและบุคลากร"
23 พฤษภาคม 2565 ณ ห้องสุธรรม อารีกุล อาคารสารนิเทศ ๕๐ ปี มหาวิทยาลัยเกษตรศาสตร์ กรุงเทพมหานคร/ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานในพิธีพระราชทานเครื่องราชอิสริยาภรณ์ ประจําปี ๒๕๖๔ ใน "โครงการยกย่องเชิดชูเกียรติข้าราชการและบุคลากร" ของหน่วยงานและสถาบันอุดมศึกษาที่ตั้งอยู่ในพื้นที่กรุงเทพมหานครและภาคกลาง สังกัดกระทรวงการอุดมศึกษา วิทยาศาสตร์ วิจัยและนวัตกรรม เข้ารับพระราชทานเครื่องราซอิสริยาภรณ์ ต่อหน้าพระบรมฉายาลักษณ์ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว โดยมี ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม, รองศาสตราจารย์พิเศษ ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีว่าการและโฆษกกระทรวง อว., นางสาวสุณีย์ เลิศเพียรธรรม หัวหน้าผู้ตรวจราชการกระทรวงการอุดมศึกษาฯ คณะผู้บริหาร ข้าราชการและบุคลากรผู้ได้รับพระราชทานเครื่องราซอิสริยาภรณ์ เข้าร่วมในพิธีดังกล่าว
ศ.ดร.นพ.สิริฤกษ์ ทรงศิวิไล ปลัด อว. กล่าวว่า สืบเนื่องจากที่กระทรวงการอุดมศึกษา วิทยาศาสตร์ วิจัยและนวัตกรรม ได้ขอพระราชทานเครื่องราชอิสริยาภรณ์ ประจําปี 2564 และพระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสยาภรณ์อันมีเกียรติยศยิ่งมงกุฎไทย ชั้นสายสะพาย เนื่องในโอกาสพระราชพิธีเฉลิมพระชนมพรรษา วันที่ 28 กรกฎาคม 2564 และทรงพระกรุณาโปรดเกล้าโปรดกระหม่อมให้ส่วนราชการและหน่วยงานต่าง ๆ จัดพิธีรับพระราชทานเครื่องราชอิสริยาภรณ์เบื้องหน้าพระบรมฉายาลักษณ์ในสถานที่ที่เหมาะสม
ในปี 2564 กระทรวงการอุดมศึกษา วิทยาศาสตร์ วิจัยและนวัตกรรม มีผู้ได้รับพระราชทานเครื่องราชอิสริยาภรณ์ชั้นสายสะพาย จํานวน ๑,๐๙๘ ราย ซึ่งกระทรวงการอุดมศึกษา วิทยาศาสตร์ วิจัยและนวัตกรรม ได้กําหนดจัดพิธีรับพระราชทานเครื่องราชอิสริยาภรณ์โดยแบ่งเป็น ๔ ภูมิภาค ได้แก่ (๑) ภาคกลาง (๒) ภาคเหนือ (๓) ภาคตะวันออกเฉียงเหนือ และ (๔) ภาคใต้ โดยพิธีรับพระราชทานเครื่องราชอิสริยาภรณ์ฯ ในวันนี้สําหรับหน่วยงานและสถาบันการอุดมศึกษาในสังกัดกระทรวงการอุดมศึกษา วิทยาศาสตร์ วิจัยและนวัตกรรม ที่ตั้งอยู่ในพื้นที่ภาคกลาง มีผู้ได้รับพระราชทานเครื่องราชอิสริยาภรณ์ชั้นสายสะพาย จํานวน 698 ราย ประกอบด้วย ราชบัณฑิตและกรรมการ ที่ทรงพระกรุณาโปรดเกล้า ฯ แต่งตั้ง และบุคลากรในสังกัดกระทรวงการอุดมศึกษา วิทยาศาสตร์ วิจัยและนวัตกรรม โดยแบ่งเป็น
- เครื่องราชอิสริยาภรณ์ชั้นมหาปรมาภรณ์ช้างเผือก (ม.ป.ช.) จํานวน 38 ราย
- เครื่องราชอิสริยาภรณ์ชั้นมหาวชิรมงกุฎ (ม.ว.ม.) จํานวน 25 ราย
- เครื่องราชอิสริยาภรณ์ชั้นประถมาภรณ์ช้างเผือก (ป.ช.) จํานวน 22 ราย
- เครื่องราชอิสริยาภรณ์ชั้นประถมาภรณ์มงกุฎไทย (ป.ม.) จํานวน 613 ราย
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้างถูกเลิกจ้างเหตุดูแลภรรยาป่วย สั่งช่วยเหลือทันที
วันพฤหัสบดีที่ 9 มิถุนายน 2565
รมว.เฮ้ง ห่วงลูกจ้างถูกเลิกจ้างเหตุดูแลภรรยาป่วย สั่งช่วยเหลือทันที
รมว.สุชาติ ห่วงลูกจ้างหนุ่มร้องผ่านโซเชียลถูกเลิกจ้างเพราะลางานไปดูแลภรรยาที่ป่วย สั่ง 5 เสือกระทรวงแรงงานลงพื้นที่ช่วยเหลือลูกจ้างให้ได้รับสิทธิประโยชน์ตามกฎหมายทันที
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีที่ปรากฏข่าวในโลกโซเชียลว่ามีลูกจ้างรายหนึ่งถูกเลิกจ้างเนื่องจากลางานไปดูแลภรรยาที่ป่วย ว่า กระทรวงแรงงานได้รับทราบเรื่องดังกล่าวแล้ว และได้สั่งการให้หน่วยงานในสังกัดกระทรวงแรงงาน ได้แก่ แรงงานจังหวัด สวัสดิการและคุ้มครองแรงงานจังหวัด ประกันสังคมจังหวัด จัดหางานจังหวัด และผอ.ศูนย์พัฒนาฝีมือแรงงานจังหวัดเพชรบูรณ์ประสานกับลูกจ้างดังกล่าว และลงพื้นที่ตรวจสอบข้อเท็จจริงและดําเนินการช่วยเหลือลูกจ้างทันที โดยในเบื้องต้นได้กําชับให้เจ้าหน้าที่ให้ความช่วยเหลือลูกจ้างเพื่อให้ได้รับการคุ้มครองและสิทธิประโยชน์ตามกฎหมายคุ้มครองแรงงานและประกันสังคม
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ในเบื้องต้นพนักงานตรวจแรงงาน สํานักงานสวัสดิการและคุ้มครองแรงงานจังหวัดเพชรบูรณ์ ได้ประสานกับลูกจ้างเรียบร้อยแล้ว โดยเจ้าหน้าที่จะเข้าไปเยี่ยมลูกจ้าง ในวันที่ 10 มิถุนายน 2565 ซึ่งตนได้กําชับให้พนักงานตรวจแรงงาน อํานวยความสะดวกให้แก่ลูกจ้างหากลูกจ้างประสงค์จะใช้สิทธิยื่นคําร้องตามพระราชบัญญัติคุ้มครองแรงงาน พ.ศ. 2541 และดําเนินการตามขั้นตอนของกฎหมายต่อไป
รัฐบาลไทย-ข่าวทำเนียบรัฐบาล-นายกฯ ปลื้ม คนละครึ่งเฟส 4 วันแรกคึกคัก เงินสะพัดกว่าพันล้านบาท ขอความร่วมมือ "ห้ามแลกเป็นเงินสด"
วันพฤหัสบดีที่ 3 กุมภาพันธ์ 2565
นายกฯ ปลื้ม คนละครึ่งเฟส 4 วันแรกคึกคัก เงินสะพัดกว่าพันล้านบาท ขอความร่วมมือ "ห้ามแลกเป็นเงินสด"
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่านายกรัฐมนตรีได้ติดตามมาตรการลดภาระค่าครองชีพ และฟื้นฟูเศรษฐกิจจากผลกระทบโรคโควิด-19 ของรัฐรอบใหม่ปี 65 และพอใจกับสถานการณ์เศรษฐกิจช่วงต้นปี
.
ล่าสุด 1 ก.พ. ที่ผ่านมา ซึ่งเป็นวันแรกของโครงการคนละครึ่ง ระยะที่ 4 นั้น มีผู้กดยืนยันสิทธิเข้าร่วมโครงการกว่า 16.93 ล้านคน และมีผู้ใช้สิทธิ 5.1 ล้านคน ส่งผลให้มีเงินหมุนเวียนในระบบรวม 1,155 ล้านบาท ซึ่งแบ่งเป็นยอดใช้จ่ายจากประชาชน 585 ล้านบาท และจากรัฐ 570 ล้านบาท
.
ทั้งนี้ ขอความร่วมมือประชาชนและผู้ประกอบการร้านค้าให้ใช้จ่ายตรงตามวัตถุประสงค์ของโครงการฯ ห้ามแลกเป็นเงินสด ซึ่งเป็นการกระทําที่ผิดกฎหมาย หากระบบตรวจพบว่าทุจริตจะถูกดําเนินคดีแพ่งและอาญา และต้องชดใช้ค่าเสียหายให้กับทางราชการ
.
อ่านเพิ่มเติม คลิกhttps://www.thaigov.go.th/news/contents/details/51157
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บขส. ร่วมกับกรมควบคุมโรค ตรวจคัดกรอง COVID-19 เชิงรุก
วันอังคารที่ 1 กุมภาพันธ์ 2565
บขส. ร่วมกับกรมควบคุมโรค ตรวจคัดกรอง COVID-19 เชิงรุก
ให้พนักงานและผู้ใช้บริการ ณ สถานีขนส่งผู้โดยสารกรุงเทพ (จตุจักร)
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า กรมควบคุมโรค โดยทีมป้องกันและแก้ไขปัญหาโรคติดเชื้อไวรัส COVID-19 เชิงรุกในชุมชน สถาบันป้องกันควบคุมโรคเขตเมือง ได้สนับสนุนตั้งจุดบริการตรวจคัดกรองโรคติดเชื้อไวรัส COVID-19 ให้กับพนักงาน บขส. รถร่วม ร้านค้า พนักงานรักษาความปลอดภัย และพนักงานทําความสะอาด ที่ปฏิบัติหน้าที่ให้บริการภายในสถานีขนส่งผู้โดยสารกรุงเทพ (จตุจักร) หรือหมอชิต 2 รวมถึงประชาชน และผู้โดยสารที่เดินทางเข้ามาใช้บริการที่สถานีขนส่งฯ โดยไม่มีค่าใช้จ่าย บริเวณ ชั้น 1 ด้านทิศเหนือ อาคารสถานีขนส่งผู้โดยสารกรุงเทพ (จตุจักร) เพื่อตรวจเชิงรุก และป้องกันควบคุมสถานการณ์การแพร่ระบาดของโรคติดเชื้อไวรัส COVID-19 ในวงกว้าง
ทั้งนี้ บขส. ได้เตรียมความพร้อมรองรับการเดินทางของนักท่องเที่ยว ทั้งชาวไทยและชาวต่างชาติ ภายหลังรัฐบาลได้เริ่มให้ผู้เดินทางจากทุกประเทศทั่วโลก ลงทะเบียนเพื่อขออนุญาตเข้าประเทศไทยโดยระบบ Test & Go ได้อีกครั้ง ตั้งแต่วันที่ 1 กุมภาพันธ์ 2565 เป็นต้นไป โดย บขส. ถือเป็นด่านหน้าในการต้อนรับนักท่องเที่ยว จึงได้เตรียมความพร้อมและมีการปฏิบัติตามมาตรการความปลอดภัยสําหรับองค์กร COVID Free Setting ในการเดินทางข้ามจังหวัดโดยระบบบริการขนส่งสาธารณะ อาทิ พนักงานของ บขส. ได้ฉีดวัคซีนครบโดส 100 % และขณะนี้อยู่ระหว่างการฉีดวัคซีนเข็มกระตุ้นเข็ม 4 ให้กับพนักงานด่านหน้าทุกคน เพื่อสร้างภูมิคุ้มกันหมู่ รวมทั้งพนักงานประจํารถจะทําการตรวจ ATK ทุก 7 วัน นอกจากนี้ บขส. ยังได้การรับรอง มาตรฐานความปลอดภัยด้านสุขอนามัย SHA & SHA Plus จากการท่องเที่ยว แห่งประเทศไทย (ททท.)
ในการเดินทางด้วยรถโดยสารสาธารณะ บขส. ขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T อย่างเคร่งครัด และต้องสแกนแอปพลิเคชันไทยชนะก่อนและหลังใช้บริการกรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด สอบถามข้อมูลการเดินทาวงเพิ่มเติมโทร Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบทเพิ่มประสิทธิภาพความปลอดภัยบนถนนราชพฤกษ์และถนนนครอินทร์ รองรับการปรับความเร็วจำกัดไม่เกิน 120 กิโลเมตรต่อชั่วโมง
วันพฤหัสบดีที่ 23 มิถุนายน 2565
กรมทางหลวงชนบทเพิ่มประสิทธิภาพความปลอดภัยบนถนนราชพฤกษ์และถนนนครอินทร์ รองรับการปรับความเร็วจํากัดไม่เกิน 120 กิโลเมตรต่อชั่วโมง
ตามกฎกระทรวงคมนาคมและเป็นไปตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการเพิ่มประสิทธิภาพความปลอดภัยบนทางหลวงชนบทรองรับการปรับความเร็วจํากัดไม่เกิน 120 กิโลเมตรต่อชั่วโมง เพื่อเป็นการปรับพฤติกรรมการขับขี่และส่งเสริมให้ผู้ขับขี่ยานพาหนะปฏิบัติตามกฎจราจร เพิ่มความมั่นใจในการใช้รถใช้ถนน อันจะส่งผลให้ลดโอกาสในการเกิดอุบัติเหตุ ตามกฎกระทรวงคมนาคมและเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
จากที่กระทรวงคมนาคมได้ประกาศกฎกระทรวงกําหนดอัตราความเร็วของยานพาหนะบนทางหลวงแผ่นดินหรือทางหลวงชนบทที่กําหนด พ.ศ. 2546 โดยกําหนดบังคับแก่ทางหลวงแผ่นดินหรือทางหลวงชนบทที่มีทางเดินรถ ซึ่งได้แบ่งช่องเดินรถในทิศทางเดียวกันไว้ตั้งแต่ 2 ช่องจราจรขึ้นไป มีเกาะกลางถนนแบบกําแพง และไม่มีจุดกลับรถเสมอระดับถนน ตามที่ผู้อํานวยการทางหลวงประกาศ โดยกําหนดให้ใช้ความเร็วไม่เกิน 120 กิโลเมตรต่อชั่วโมง ซึ่งมีรายละเอียดตามที่กฎกระทรวงกําหนด ทั้งนี้ ในส่วนของถนนที่อยู่ในความดูแลของ ทช. ซึ่งได้พิจารณาแล้วว่า มีความพร้อมเป็นเส้นทางหลักที่รองรับการเดินทางเชื่อมต่อระหว่างกรุงเทพมหานครกับภูมิภาคต่าง ๆ ของประเทศจํานวน 2 สายทาง ได้แก่ ถนนทางหลวงชนบทสาย นบ.3021 (ถนนราชพฤกษ์) ระหว่าง กม. ที่ 17+000 - 42+200 ระยะทาง 25.2 กิโลเมตร และถนนทางหลวงชนบทสาย นบ.1020 (ถนนนครอินทร์) ระหว่าง กม. ที่ 0+000 - 12+400 ระยะทาง 12.4 กิโลเมตร รวมระยะทางดําเนินการ 37.6 กิโลเมตร โดย ทช. ได้แบ่งการดําเนินงานออกเป็น 2 โครงการ ดังนี้
1. งานติดตั้งเครื่องหมายจราจรบนผิวทาง งานป้ายจราจร งานป้ายจราจรแขวนสูง งานติดตั้งระบบขนส่งอัจฉริยะ ระบบควบคุมการใช้ช่องจราจรบนทางหลวง ระบบควบคุมการใช้ความเร็วจํากัดแต่ละช่องจราจร ระบบแนะนําการใช้ความเร็วแบบปรับเปลี่ยนได้ และระบบสํารวจข้อมูลสภาพอากาศ ใช้งบประมาณในการดําเนินงาน 92.960 ล้านบาท ซึ่งคาดว่าจะดําเนินการติดตั้งแล้วเสร็จในเดือนตุลาคม 2565
2. งานก่อสร้างติดตั้งกําแพงคอนกรีตแบบ Single Slope Barrier บนทางหลวงชนบท ใช้งบประมาณในการดําเนินงาน 157.500 ล้านบาท ซึ่งคาดว่าจะดําเนินการแล้วเสร็จในช่วงต้นปี 2566
เมื่อทั้งสองโครงการดําเนินการแล้วเสร็จ จะช่วยในการปรับพฤติกรรมการขับขี่และสื่อสาร ให้ผู้ขับขี่ปฏิบัติตามที่กฎกระทรวงกําหนดความเร็วฯ กําหนดไว้ ซึ่งนอกจากจะกําหนดให้ใช้ความเร็วไม่เกิน 120 กิโลเมตรต่อชั่วโมง ช่องจราจรขวาสุดยังกําหนดให้ใช้ความเร็วไม่ต่ํากว่า 100 กิโลเมตรต่อชั่วโมง นอกจากนี้การติดตั้งอุปกรณ์อํานวยความปลอดภัยนั้น ยังช่วยลดความรุนแรงของอุบัติเหตุในลักษณะยานพาหนะเสียหลักข้ามช่องจราจรได้เป็นอย่างดีอีกด้วย สําหรับโครงการดังกล่าวเป็นการบูรณาการร่วมกันภายใต้สังกัดกระทรวงคมนาคม ซึ่งกรมการขนส่งทางบก (ขบ.) กองทุนเพื่อความปลอดภัยในการใช้รถใช้ถนน (กปถ.) เป็นกองทุนสร้างเสริมความปลอดภัยทางถนนอย่างยั่งยืนที่มีภารกิจในการเสริมสร้างมาตรฐานระบบการขนส่งทางถนนอย่างปลอดภัย เป็นผู้สนับสนุนงบประมาณในการดําเนินงานทั้งหมด
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงใยประชาชนได้รับผลกระทบจากราคาสินค้าที่เตรียมปรับสูงขึ้น กำชับกรมการค้าภายในดูแลราคาข้าวถุง-สินค้าอุปโภคบริโภคอย่างใกล้ชิด เพื่อประชาชนไม่ถูกเอารัดเอาเปรียบด้านราคา
วันเสาร์ที่ 25 มิถุนายน 2565
โฆษกรัฐบาลเผย “นายกฯ” ห่วงใยประชาชนได้รับผลกระทบจากราคาสินค้าที่เตรียมปรับสูงขึ้น กําชับกรมการค้าภายในดูแลราคาข้าวถุง-สินค้าอุปโภคบริโภคอย่างใกล้ชิด เพื่อประชาชนไม่ถูกเอารัดเอาเปรียบด้านราคา
โฆษกรัฐบาลเผย “นายกฯ” ห่วงใยประชาชนได้รับผลกระทบจากราคาสินค้าที่เตรียมปรับสูงขึ้น กําชับกรมการค้าภายในดูแลราคาข้าวถุง-สินค้าอุปโภคบริโภคอย่างใกล้ชิด เพื่อประชาชนไม่ถูกเอารัดเอาเปรียบด้านราคา
วันนี้ (25 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ติดตามการประชุมหารือระหว่างกรมการค้าภายในกับสมาคมผู้ประกอบการข้าวถุงไทย และผู้ประกอบการข้าวสารบรรจุถุงรายใหญ่ในตลาดเมื่อวันที่ 23 มิ.ย. ที่ผ่านมา ซึ่งสมาคมผู้ประกอบการข้าวถุงไทย ยืนยันไม่ได้มีการหารือเพื่อจะปรับราคาจําหน่ายข้าวถุงแต่อย่างใด โดยราคาวัตถุดิบในขณะนี้ไม่ได้มีผลกระทบต่อราคาจําหน่ายเท่าใดนัก ต้นทุนที่เพิ่มขึ้นขณะนี้มาจากค่าขนส่งเป็นหลัก แต่เพื่อไม่ให้ผู้บริโภคได้รับความเดือดร้อนจากสถานการณ์ในขณะนี้ สมาคมฯ และสมาชิกได้ให้ความร่วมมือกับกรมการค้าภายใน ตรึงราคาจําหน่ายข้าวถุงไว้ ซึ่งนายกรัฐมนตรีรับทราบผลการหารือดังกล่าว พร้อมแสดงความห่วงใยประชาชนที่อาจได้รับผลกระทบจากราคาสินค้าหลายรายการที่เตรียมปรับสูงขึ้น ซึ่งมีสาเหตุจากค่าขนส่งที่สูงขึ้นเป็นหลัก โดยได้กําชับให้กรมการค้าภายใน กระทรวงพาณิชย์ ติดตามสถานการณ์ราคาข้าวถุงและราคาสินค้าอุปโภคบริโภคอย่างใกล้ชิด
โฆษกประจําสํานักนายกรัฐมนตรีกล่าวว่า ตลอดระยะเวลาที่ผ่านมาตลาดข้าวถุงมีการแข่งขันกันอย่างมาก ทั้งในด้านราคา ชนิด คุณภาพ และโปรโมชั่น ซึ่งผู้บริโภคมีทางเลือกที่หลากหลาย แต่หลังจากที่มีกระแสข่าวราคาสินค้าอุปโภคและบริโภคทยอยปรับขึ้นราคาหลายรายการ สร้างความกังวลให้กับผู้บริโภคที่ต้องแบกรับภาระสินค้าราคาแพงขึ้น โดยเฉพาะราคาข้าวสารบรรจุถุงที่เป็นอาหารหลักของคนไทย ทั้งนี้ จากผลการประชุมหารือ ยืนยันแล้วว่าข้าวสารบรรจุถุงยังไม่ได้ปรับขึ้นราคา แต่ผู้ประกอบการบางรายชี้แจงว่า อาจมีการปรับกิจกรรมส่งเสริมการขายของผู้ประกอบการแต่ละรายบ้าง เช่น ลดจํานวนความถี่ หรือส่วนลดทางการค้า ซึ่งแต่ละรายจะบริหารจัดการภายใต้สถานการณ์ของตนเอง ทั้งนี้ หากประชาชนผู้บริโภคไม่ได้รับความเป็นธรรม พบว่ามีการขึ้นราคาข้าวถุงสูงเกินสมควร หรือไม่ได้รับความเป็นธรรมด้านปริมาณและคุณภาพ สามารถแจ้งได้ที่สายด่วนกรมการค้าภายใน โทร. 1569
“นายกรัฐมนตรีติดตามสถานการณ์ราคาสินค้า เข้าใจถึงความเดือดร้อนของประชาชน และห่วงใยประชาชนทุกคนที่อาจได้รับผลกระทบจากราคาสินค้าหลายรายการที่เตรียมปรับสูงขึ้นในขณะนี้ นายกรัฐมนตรีจึงได้สั่งการให้กรมการค้าภายใน กระทรวงพาณิชย์ และหน่วยงานที่เกี่ยวข้อง ติดตามสถานการณ์ราคาสินค้า ร่วมกันกํากับดูแลราคาสินค้าอย่างใกล้ชิด โดยให้มีการหารือร่วมกับผู้ประกอบการสินค้า เพื่อให้มั่นใจว่าประชาชนจะไม่ถูกเอารัดเอาเปรียบด้านราคา และช่วยเหลือประชาชนให้อยู่ในเกณฑ์ที่เหมาะสมและควบคุมได้ ยืนยันว่ารัฐบาลพยายามอย่างเต็มที่ในการแก้ไขปัญหาผ่านการดําเนินการตามมาตรการต่าง ๆ เพื่อดูแลชีวิตความเป็นอยู่ของประชาชนทุกคน” โฆษกประจําสํานักนายกรัฐมนตรีกล่าว
..................